**Ambulant alkoholbehandling**

**Afrusning**

Indledningen på et ambulant behandlingsforløb, hos Center for Rusmidler, kan vi medvirke til en medicinsk afrusning, ambulant eller via indlæggelse på et hospital. Dette koordineres i samarbejde med en læge tilknyttet Center for Rusmidler.

**Sådan kan et ambulant behandlingsforløb se ud**

* **Orienterende samtale,** hvor der oplyses om metode, varighed og hvor borgeren fortæller om den aktuelle situation. Partner og familie har mulighed for at deltage.
* **Kortlægning,** (ASI) af borgerens livsforløb, fysiske og psykiske sygdomme, opvækst, skole og erhvervsbaggrund, aktuelle familie- og boligforhold, drikkemønster og evt. andet misbrug m.m.
* **Målsætning** og aftale om behandlingsforløb afklares på baggrund af kortlægningen
* **Individuelle** samtaler a ca. 1 times varighed en gang ugentlig i starten af behandlingen og senere med længere intervaller, der vurderes efter behov.
* **Varigheden** af et behandlingsforløb er individuel men ofte fra 6 - 12 mdr. (vi arbejder med korte og intensive behandlingsforløb som muligt)

**Antabusbehandling**

Vi tilbyder gratis antabusbehandling i tilknytning til den øvrige behandling. Dette er ikke et krav, at borgeren skal være i antabusbehandling, men det kan i starten af behandlingsforløbet være en støtte og en fordel.

Antabus udleveres kun efter lægelig ordination.

**Døgnbehandling**

Vi har mulighed for, at visitere til døgnbehandling. Som hovedregel er vores praksis at ambulant behandling har været afprøvet før evt. døgnbehandling.

Døgnbehandling er et længerevarende intensivt forløb på en døgninstitution. Et døgnforløb varer som regel fra 6 - 12 uger.

Visitation til en døgnbehandlingsinstitution sker efter en faglig vurdering i forhold til borgerens ressourcer og graden af misbruget. I forbindelse med et ophold på en døgnbehandlingsinstitution, vil der under opholdet være samarbejde mellem institutionen og alkoholrådgivningen i Center for Rusmidler ligesom der skal indgås og udarbejdes aftaler om efterbehandling.